Heničesko sąsiauris
46°09′37″ š. pl. 34°47′34″ r. ilg.﻿ / ﻿46.16028°š. pl. 34.79278°r. ilg.﻿ / 46.16028; 34.79278 Heničesko sąsiauris (ukr. Генічеська протока, krym. Ceniske, Cengięke) arba Tonka Voda (Тонка протока, Тонка Вода; „seklus/leinas vanduo“) – sąsiauris pietų Ukrainoje, Chersono srityje, skiria žemyną nuo Arabato nerijos (Krymo pusiasalio dalis), jungia Azovo jūrą (rytuose) su Sivašu (vakaruose). Ilgis apie 4 km, plotis 80 – 150 m, gylis iki 4,6 m. Šiaurinėje pakrantėje įsikūręs Heničesko miestas. Per sąsiaurį nutiestas automobilių tiltas ir nebeveikiantis geležinkelio tiltas.